Bi des hezaran kesê ke xeylêk şaristanan ra kewtî rayîr, seba ke tewrê Kongreya 5. ya HDPyî bibê resayî Anqara.
Verê Salona Sporî ya Arena de ke kongre do tede bêra kerdene, govende ameye girewtene. Hetê Parka Ciwanan de saete 08.30 de bi dez hezaran kesî bi qîrayîş û alayanê HDPyî kewtî zereyê salone.
Girse vera sloganê 'Bê serek cuye nêbena', 'HDP şar o, şar tîya de yo' qîra. Xeylêk cinîyan gilê zeytûnan berz kerd ke nîşaneya haştîye ya.
Girseyî bi sloganê 'Biciwîyo xoverdayîşê zîndanan' waşt ke azadîya tepişteyan bêra caardene. Kongre de vera tecrîdkerdişê Rayberê Şarê Kurdî Abdullah Ocalanî sloganî ameyî vatene û cinîyî bi kincanê neteweyîyan tewrê kongre bîyî.
Girse hema zî keweno salon.
